Odense Adresse-Contoirs Efterretninger, 1834-03-20
Videnskabelighed. De af det Kongel. Videnskabernes Selskab udsatte Priisopgaver ere følgende: den mathematiske Klasse: "at angive den fuldkomneste Maade, hvorpaa Man i et paa Vandet flydende Skib kan finde Systemets Tyngdepunkts Afstand fra Vandspeilet;" den physiske Klasse: et Forsøg til at udfinde, hvilke Forestillinger de ældgamle Folkeslægter, som blomstrede i Asien og Afrika for Grækernes Herredømme, dannede sig om Naturen og dens Indretning; den philosophiske Klasse: at underkaste de Bestemmelser, som af Forskjellen imellem Mathematik og Philosophie hidtil ere givne, en nøiagtig Kritik, den historiske Klasse: at sammenligne den danske Lehns forfatning i Middelalderen med den tydske, saavel i Henseende til de større som mindre Lehne; for det ThottskeLegat: et almeenfatteligt og ganske for den tænkende Haandværker affattet Skrift over Muurkalken; for det Classenske Legat: 1) fremsættes paa ny med fordoblet Præmie, nemlig 200 Rbd. S. M., følgende Opgave., hvilket Forhold stiger Produktet og den rene Jndtægt af en Jordlod, efter den paa Dyrkningen anvendte forøgede Arbeidskraft? 2) en Fremstilling af den Anvendelse, Man i andre Lande har gjort eller endnu gjør af Tørv eller Tørvekul til Jern. udsmeltning; 3) Angivelse af de vigtigste Lag af Myrmalm her i Landet, tilligemed deres Mægtighed, Udstrækning, Malmens Bestanddeele og øvrige geognostiske Forhold m.m. Belønningen for den fyldestgiørende Besvarelse af et af de fremsatte Spørgsmaal, for hvilket ingen Priis er nævnet, er Selskabets Guldmedaille af 50 danske Dukatters Værdie, og Priisskrifterne indsendes, forsaavidt ingen anden Tid er sat, inden Udgangen af Decbr. 1834 til Selskabets Sekretair, Etatsraad H. C. Ørsted, Professor og R. a. D. samt D. M. Det Kongel. Danske Videnskabernes Selskabs Kommission for Brøndboring, som udnævntes i Mai 1831 og bestaaer, foruden Præses, Hs. Exc. Hr. Overkammerherre Hauch, af Selskabets Medlemmer, Kommandeur Schifter, Professor Forchhammer og Sekretairen, Etatsraad, Prof. Ørsted, har nu, siden Boringen paa Nyholm tog sin Begyndelse den 7 Juni 1831, bragt det saavidt, at Man, paa nogle Tommer nær, er kommet 210 Fod ned, og har imidlertid havt med mange Vanskeligheder at kjempe, hvorom Man kan gjøre sig en Forestilling, naar Man erfarer, at Summen af alle de gjennemborede Flint lags Tykkelser udgjør over 30 Fod, og dog have de Vanskeligheder, der foraarsagedes ved Nedstyrtninger, der indeholdt Steen, næsten været endnu større. For at hæve denne Uleilighed, har Man sat et 50 Fod langt Jernrør ned i en Deel af Borhullet og følgeligen siden formindsket Borets Diameter noget. J den seneste Tid synes Vanskelighederne dog at være blevne betydeligt ringere, og under hele Arbeidet er Jntet indtruffet, der i mindste Maade streed mod den Theorie, hvorfra Man gik ud. For tilkommende Borringer vil den her udførte være lærerig, og spare mangen Bekostning, hvortil Arbeidets Nyhed gav Anledning. - Selskabets Ord bogs=Kommission har i afvigte Aar fortsat sine Møder, saavidt dets Medlemmers øvrige Embedsforretninger have tilladt det. 36 Ark ere trykte af Bogstavet Sog Bogstavet U er næsten færdigt fra Redakteurens Haand.